เรื่องร้องเรียน: ตามที่ ท่านผู้ว่าชัชชาติมี นโยบาย “จัดระเบียบสัตว์จร” โดยการแก้ปัญหาจากการจัดการอย่างเป็นระบบ จัดให้มีการทำหมันอย่างจริงจัง นั้น   ทางดิฉันและกลุ่มคนรักสัตว์ในหมู่บ้านตระหนักถึงปัญหานี้ดี จึงมีการทำหมันสุนัขจรจัดที่หลงมาอยู่ในหมู่บ้าน เพื่อตัดวงจรการเกิดใหม่ของลูกสุนัข และพร้อมจะรับผิดชอบหากสุนัขไปก่อความเดือนร้อน ซึ่งการดำเนินการลักษณะนี้ได้ปฎิบัติมาอย่างต่อเนื่อง จนมีสุนัขเหลืออยู่ 2 ตัว แต่เมื่อท่านมีนโยบายให้แจ้งปัญหาที่ แพลตฟอร์ม Traffy Fondue ทำให้มีบางคนที่ไม่ชอบสุนัข 2 ตัวนี้ที่ปัจจุบันก็อาศัยอยู่ในซอยมา 2-3 ปี และไม่ได้มีนิสัยดุร้าย ค่อนข้างจะขี้กลัวคนด้วยซ้ำ จึงแจ้งปัญหาเข้าไปใน แพลตฟอร์มนั้น ซึ่งคนนี้หรือกลุ่มคนพวกนี้จะเป็นลักษณะทำงานที่บ้าน วันหนึ่งน่าจะแจ้งไปไม่ต่ำกว่า 3-4 ครั้ง และแจ้งทุกๆวัน ทางเจ้าหน้าที่เขตได้ดำเนินการตามนโยบายของท่าน เข้ามาดูสุนัข 2 ตัวนี้ที่มีผู้แจ้งไป ซึ่งทางผู้ดูแลก็พยายามแก้ไขปัญหาด้วยตัวเอง เพื่อไม่ให้เป็นปัญหากับหน่วยงานของรัฐ โดยการจ้างคนมายิงยาสลบและทำกรงใส่ไว้หลังบ้าน แต่ปัจจุบันพื้นที่ที่วางกรงอยู่มีน้ำท่วมขัง จึงต้องปล่อยสุนัขออกมานอกกรง สุนัขก็หาทางออกมาอยู่ในพื้นที่เดิมอีกครั้ง เป็นแบบนี้อยู่ 2 รอบ ช่วงที่สุนัขออกมาทางกลุ่มคนพวกนี้ก็แจ้งอีกๆ ไม่จบไม่สิ้น เหมือนประหนึ่งว่าไม่สามารถอยู่ร่วมกันกับสุนัขได้ในโลกนี้  การที่มีช่องทางให้ประชาชนแจ้งปัญหา ดิฉันคิดว่าเป็นสิ่งที่ดี แต่มันก็เป็นดาบ 2 คม ที่คนสามารถแจ้งปัญหาที่ไม่ได้มีการกลั่นกรอง เอาแต่อารมณ์ของตัวเองเป็นสำคัญ และยิ่งเห็นว่า พอแจ้งแล้วหน่วยงานก็รีบดำเนินการ (เสมือนเป็นการ สปอยร์ ) คราวนี้ก็จะแจ้งแบบวันหนึ่งหลายรอบๆ   เพราะฉะนั้นในมุมของกลุ่มคนที่ดูแล อยากสะท้อนปัญหานี้ให้ท่านทราบ เพื่อขอความเห็นใจ และให้ท่านเข้าใจว่าเหตุการณ์ที่เกิดขึ้นในลักษณะนี้ น่าจะไม่ได้มีเพียงแค่ชุมชนนี้ชุมชนเดียว หากยังปล่อยให้คนประเภทนี้ร้องเรียนโดยไม่ฟังเหตุผล และไม่ได้มีใจจะร่วมกันแก้ไขปัญหา ไม่ว่าจะเป็นเรื่องอะไรก็ตาม จะทำให้เป็นการเพิ่มงานเพิ่มภาระกับเจ้าหน้าที่ ซึ่งปัจจุบันมีเรื่องเร่งด่วนที่ควรได้รับการแก้ไขก็มากพอแล้ว จึงเรียนมาเพื่อโปรดพิจารณา
การดำเนินการของเจ้าหน้าที่: วันที่ 18 ตุลาคม 2565 ได้ประสานกับผู้ร้องเรียน ทางหมายเลขโทรสัพท์ 09 8491 6098 แจ้งว่า ไม่ได้รับความเดือดร้อนจากปัญหาสุนัขจรจัดที่หมู่บ้านรัตนาวลัย ซอยประชาอุทิศ 17 แขวดอนเมือง เขตดอนเมือง   กรุงเทพมหานคร เพียงต้องการสะท้อนปัญหาว่าการแก้ไขปัญหาสุนัขจรจัด ต้องมีการร่วมมือกันทั้งผู้ที่สงสารสุนัขจรจัด และผู้ที่ไม่ชอบสุนัขจรจัด ให้สุนัขสามารถอยู่ร่วมกันได้กับคนในชุมชน การนำสุนัขออกจากชุมชนน่าจะเป็นเรื่องที่ยากเพราะที่พักพิงก็มีน้อยหรือไม่มี หากสุนัขไม่ได้ทำความเดือดร้อนไล่กัดประชาชน
ความเห็นของผู้แจ้ง: ขอบคุณเจ้าหน้าที่ ที่เกี่ยวข้องทุกภาคส่วนที่รับฟังและเป็นคนกลางในการแก้ปัญหาค่ะ เป็นกำลังใจให้ในการปฎิบัติหน้าที่ เพื่อให้สังคมอยู่ร่วมกันอย่างสงบสุขค่ะ
พื้นที่: แขวงดอนเมือง เขตดอนเมือง กรุงเทพมหานคร